4.2 Bøder og tvangsbøder

5. Sammenfattende oversigt opdelt efter udgiftsområde i den flerårige finansielle ramme

BEGRUNDELSE

1.Indledning

Der er tre formål med dette forslag til ændringsbudget (FÆB) nr. 10 for 2020:

§at forhøje betalingsbevillingerne i overensstemmelse med det ajourførte overslag og under hensyntagen til de omfordelinger, der er foreslået i den samlede overførsel (DEC 16/2020, der blev forelagt Parlamentet og Rådet i begyndelsen af oktober)

§at justere indtægtssiden for at tage hensyn til virkningerne af valutakursforskelle og yderligere bøder, der er opkrævet, og

§at opføre yderligere, mere begrænsede justeringer af udgifterne på budgettet. Disse vedrører bevillingerne til Den Europæiske Garantifond for Landbruget (EGFL) og visse decentraliserede agenturer (ESMA, EIOPA, EBA og Den Europæiske Arbejdsmarkedsmyndighed).

Den samlede forhøjelse af betalingsbevillingerne (1 569,3 mio. EUR), der anmodes om, vedrører udgiftsområde 1a "Konkurrenceevne for vækst og beskæftigelse", 1b " Økonomisk , social og territorial samhørighed", 2 "Bæredygtig vækst — naturressourcer" og 4 "Et globalt Europa".

Forhøjelsen af forpligtelsesbevillingerne under udgiftsområde 2 opvejes i mindre grad af besparelser i agenturerne under udgiftsområde 1a, hvilket medfører en samlet forhøjelse af forpligtelserne på 36,4 mio. EUR.

Den samlede virkning på indtægtssiden er et fald i andre indtægter på 588 mio. EUR, som opvejes af en tilsvarende stigning i de BNI-baserede bidrag.

2.Yderligere behov for betalingsbevillinger

Den samlede overførsel er en årlig procedure på institutionsplan i Kommissionen, i forbindelse med hvilken alle generaldirektorater og tjenester opfordres til senest i begyndelsen af september at gennemgå deres respektive gennemførelse af det nuværende budget frem til udgangen af det pågældende budgetår. Formålet er at sikre, at den størst mulige del af betalingsbevillingerne gennemføres ved årets udgang, idet yderligere behov på den ene side dækkes af en forventet underudnyttelse på den anden side. I forbindelse hermed forelægges hvert år i begyndelsen af oktober en ad hoc-anmodning om overførsel (i henhold til finansforordningens artikel 31) for Parlamentet og Rådet.

FÆB nr. 8 for 2020, som Kommissionen fremlagde i slutningen af august, var adskilt fra den samlede overførsel og omfattede kun anmodninger, der krævede en hasteindsats fra Unionen. Derfor fokuserede FÆB nr. 8, i hvilket der blev anmodet om væsentlige, yderligere betalingsbevillinger (på 6 190 mio. EUR), udelukkende på to specifikke elementer: at stille yderligere betalingsbevillinger til rådighed i) til nødhjælpsinstrumentet (ESI) for at finansiere strategien for vaccine mod covid-19 og ii) til samhørighedspolitikken efter vedtagelsen af investeringsinitiativet som reaktion på coronavirusset plus (CRII+) .

Ud over de i FÆB nr. 8 nævnte anmodninger førte den samlede overførsel for 2020 til et yderligere bruttobetalingsbehov på 2 125,2 mio. EUR, som kun delvis blev opvejet af den forventede underudnyttelse på 595,4 mio. EUR. De yderligere betalinger, som der anmodes om i dette FÆB nr. 10, skal udligne den difference på 1 529,8 mio. EUR, der beskrives nærmere i afsnit 2.1 til 2.4.

2.1.Virksomheders konkurrenceevne og SMV'er (Cosme)

Som følge af covid-19-krisen opstod der i mange små og mellemstore virksomheder (SMV'er) i hele Unionen en pludselig mangel på likviditet. Som bebudet i meddelelsen af 13. marts 2020 om den koordinerede økonomiske reaktion på covid-19-krisen har Kommissionen besluttet at omfordele 1 mia. EUR fra Den Europæiske Fond for Strategiske Investeringer (EFSI) til eksisterende garantifaciliteter. Som led i dette initiativ blev lånegarantifaciliteten under Cosme forhøjet med 714 mio. EUR for at tilskynde bankerne til at stille likviditet til rådighed for virksomheder med henblik på at hjælpe mindst 100 000 europæiske virksomheder med at få adgang til finansiering på ca. 8 mia. EUR.

Gennemførelsespartneren, Den Europæiske Investeringsfond (EIF), offentliggjorde en revideret indkaldelse af interessetilkendegivelser for finansielle formidlere, der kunne ansøge om den specifikke covid-19-foranstaltning, som blev afsluttet på vellykket vis i slutningen af maj i år. Denne forhøjelse medfører et øget behov for betalingsbevillinger, da EIF's eventuelle likviditetsbehov først skal betales gennem Cosmes lånegarantifacilitet (first loss-tranchen), inden der indkaldes beløb inden for rammerne af EFSI (second loss-tranchen).

Disse uforudsete behov er delvis blevet dækket af interne omfordelinger, men der er behov for yderligere betalingsbevillinger på 93,8 mio. EUR, således at Europa-Kommissionen kan opfylde sine kontraktlige forpligtelser i forhold til EIF.